കാഞ്ഞങ്ങാട് നഗരപരിധിയില് ലോക് ഡൗണില് ഇളവുകള് അവശ്യവസ്തുക്കള് വില്ക്കുന്ന കടകള് എല്ലാദിവസവും തുറക്കാം മറ്റുകടകള് വെള്ളിയാഴ്ച മാത്രം കൂടുതല് അറിയാം കാഞ്ഞങ്ങാട്: www.kasargodvartha.com 29.07.2021 നഗരസഭ പരിധിയില് അവശ്യവസ്തുക്കള് വില്ക്കുന്ന കടകള് രാവിലെ ഏഴ് മുതല് രാത്രി എട്ട് മണി വരെ തുറന്ന് പ്രവര്ത്തിക്കാന് നഗരസഭ കോര് കമിറ്റി യോഗത്തില് തീരുമാനമായി. മറ്റു കടകള്, സ്വകാര്യ സ്ഥാപനങ്ങള് എന്നിവ പകുതി ജീവനക്കാരുമായി വെള്ളിയാഴ്ച മാത്രം രാവിലെ ഏഴ് മുതല് രാത്രി എട്ട് മണി വരെ തുറക്കാന് അനുമതി നല്കി. കമ്ബനികള്, കമീഷനുകള്, സ്വയംഭരണ സ്ഥാപനങ്ങള് എന്നിവ ഉള്പെടെ എല്ലാ പൊതുഓഫീസുകളും 25 ശതമാനം ജീവനക്കാരോടുകൂടി പ്രവര്ത്തിക്കാം. അവശ്യ സേവന വിഭാഗത്തില്പ്പെടുന്ന വകുപ്പുകളുടെ ഓഫീസുകള് മുഴുവന് ജീവനക്കാരുമായും പ്രവര്ത്തിക്കാന് അനുമതിയുണ്ട്. അക്ഷയ, ജനസേവന കേന്ദ്രങ്ങള് രാവിലെ ഏഴ് മുതല് വൈകീട്ട് എട്ട് വരെ തുറന്ന് പ്രവര്ത്തിക്കാംഇലക്ട്രോണിക് ഷോപുകള്, മൊബൈല് ഫോണുകളുടേത് ഉള്പെടെയുള്ള ഇലക്ട്രോണിക് റിപയര് ഷോപുകള് എന്നിവയ്ക്ക് വെള്ളിയാഴ്ച മാത്രം രാവിലെ ഏഴ് മുതല് രാത്രി എട്ട് വരെ പ്രവര്ത്തിക്കാം. വ്യവസായിക, കാര്ഷിക പ്രവര്ത്തനങ്ങള്, നിര്മാണ പ്രവര്ത്തനങ്ങള്, ഇവിടേക്കുള്ള പാകേജിങ് ഉള്പെടെ അസംസ്കൃത വസ്തുക്കള് വില്പന നടത്തുന്ന കടകള് എന്നിവയ്ക്ക് രാവിലെ ഏഴ് മുതല് രാത്രി എട്ട് വരെ പ്രവര്ത്തിക്കാം.തുണിക്കടകള്, ജ്വലറി, പാദരക്ഷകള് വില്ക്കുന്ന കടകള്, വിദ്യാര്ഥികള്ക്കുള്ള ബുക് ഷോപ്, റിപയര് സെര്വീസുകള് എന്നിവയ്ക്ക് വെള്ളിയാഴ്ച മാത്രം പകുതി ജീവനക്കാരെ മാത്രം ഉള്പെടുത്തി രാവിലെ ഏഴ് മുതല് രാത്രി എട്ട് മണി വരെ തുറക്കാം. ഓടോറിക്ഷ, ടാക്സി സ്റ്റാന്ഡ് അനുവദിക്കില്ല. എന്നാല് നിയന്ത്രണങ്ങളോടെ സെര്വീസ് നടത്താം. ബാങ്കുകള്, ധനകാര്യ സ്ഥാപനങ്ങള് തിങ്കള് മുതല് വെള്ളി വരെ പ്രവര്ത്തിക്കാം. ഹോടെലുകളിലും റെസ്റ്റോറന്റുകളിലും രാത്രി ഏഴ് വരെ പാഴ്സല്, ഹോം ഡെലിവറി എന്നിവ മാത്രം അനുവദിക്കും. ആരാധനാലയങ്ങള്, ബീവറേജസ് ഔട് ലെറ്റുകള്, ഔട് ഡോര് സ്പോര്ട്സ്, ഇന്ഡോര് ഗെയിം, ജിം, വിനോദ സഞ്ചാര മേഖലകളിലെ താമസ സൗകര്യങ്ങള് എന്നിവയ്ക്ക് അനുമതിയില്ല.കോര് കമിറ്റി യോഗത്തില് നഗരസഭ ചെയര്പേഴ്സണ് കെവി സുജാത അധ്യക്ഷത വഹിച്ചു. വൈസ് ചെയര്മാന് അബ്ദുല്ല ബില് ടെക്, സ്ഥിരം സമിതി ചെയര്മാന്മാരായ സി ജാനകിക്കുട്ടി, പി അഹ്മദലി, കെവി മായാകുമാരി, കെ അനീശന്, ഡി വൈ എസ് പി ഡോ. ബാലകൃഷ്ണന്, കൗണ്സിലര്മാരായ വിവി രമേശന്, കെകെ ജഅഫര്, ബല്രാജ്, വിവി ശോഭ, നഗരസഭ സെക്രടറി ടിവി പ്രദീപ് കുമാര് സംസാരിച്ചു.